CELEX: C2006/294/47
Language: da
Date: 2006-12-02 00:00:00
Title: Sag C-390/06: Anmodning om præjudiciel afgørelse indgivet af Tribunale ordinario di Roma (Italien) den 19. september 2006 — Nuova Agricast Srl mod Ministero delle Attività Produttive

2.12.2006   
            
            
               DA
            
            
               Den Europæiske Unions Tidende
            
            
               C 294/27
            
         Anmodning om præjudiciel afgørelse indgivet af Tribunale ordinario di Roma (Italien) den 19. september 2006 — Nuova Agricast Srl mod Ministero delle Attività Produttive
   (Sag C-390/06)
   (2006/C 294/47)
   Processprog: italiensk
   Den forelæggende ret
   Tribunale ordinario di Roma
   Parter i hovedsagen
   
      Sagsøger: Nuova Agricast Srl
   
      Sagsøgt: Ministero delle Attività Produttive
   Præjudicielle spørgsmål
   Er Europa-Kommissionens beslutning af 12.7.2000, der blev meddelt den italienske regering ved skrivelse SG(2000)D/105754 af 2.8.2000, gyldig, for så vidt som der i denne beslutning er fastsat en overgangsregel, som — i forbindelse med den første anvendelse af den pågældende ordning — tillader, at der undtagelsesvis ses bort fra princippet om »støttens nødvendighed«, idet denne overgangsregel kun gælder for ansøgninger, »der er indsendt i forbindelse med den seneste indkaldelse af ansøgninger på baggrund af de tidligere gældende regler, der er godkendt af Kommissionen frem til den 31.12.1999, og som er blevet godkendt til støtte, men ikke har modtaget støtte, fordi de midler, der var afsat for denne ansøgningsrunde, ikke var tilstrækkelige«, hvilket førte til, at de ansøgninger, der var blevet indgivet i forbindelse med tidligere runder — uberettiget og i strid med ligebehandlingsprincippet samt forpligtelsen til at anføre en begrundelse i medfør af artikel 253 EF — ikke blev færdigbehandlet, idet de på grund af manglende midler ikke var blevet imødekommet og senere automatisk skulle være indgået i den umiddelbart efterfølgende ansøgningsrunde eller skulle have været omformuleret i forbindelse med den førstkommende »relevante« ansøgningsrunde efter de nye regler?